|  |
| --- |
| Jesper Mortensen, Ronni Hansen  10. januar 2017 |
| Statusartikel, Game Incubator |
|  |
|  |

# Hvad er det?

Game Incubator er et tværfagligt praktikforløb, centreret omkring et af de primære medier for den nuværende generation – computer spil. Essensen er at en lille, tæt sammentømret gruppe af studerende med kompetencer inden for spil design, programmering, grafik, lydproduktion, projektledelse og marketing med mere dannes, og i løbet af et 10-ugers praktik forløb realiserer et Minimal Viable Product (MVP) for et computer spil. Spillet designes af de studerende selv, og MVP’en demonstrerer ’the fun factor’ i spillet, og giver mulighed for eventuelt at søge ekstern finansiering til færdiggørelse af et markedsførbart spil produkt.

# Hvad er der præsteret nu

Der har på nuværende tidspunkt været gennemført to iterationer af projektet, begge med særdeles god modtagelse hos de involverede studerende. Første iteration på Game Incubator forløbet har været afholdt i februar til april 2017, hvor en gruppe på 4 studerende fra Datamatiker (Computer Science) samt multimediedesigner (Multimedia design and Communication) har deltaget i forløbet på UCN. Anden iteration har kørt fra september til november 2017, med deltagelse fra studerende fra Datamatiker – fordi de andre studier ikke afholder praktik på dette tidspunkt.

# Grænseoverskridende merværdi

Spilbranchen er global, og der er væsentlige spil udviklings clustre i Aalborg og Gøteborg. Business Aalborg har en mangeårig strategi om at støtte op omkring spil udvikling, og der ligger allerede mange community events i Aalborg og omkring Gøteborg – eksemplificeret ved Gamescope konferencen, der afholdes hvert år i august måned. Det har ved dette projekt været et stort ønske at realisere et samarbejde på tværs af landegrænserne, og der har f.eks. været udarbejdet markedsføringsmateriale såsom video præsentation med henblik på at markedsføre konceptet i Sverige.

# Kommende aktiviteter

I Pendlerbroen projektet er det aftalt at dette forløb i 1. halvår 2018 går ind i en skrivefase, hvor delprojektet Game Incubator i sin endelige form konceptualiseres, erfaringer og læringer opsummeres således at de bevares. I denne sammenhæng vil de pædagogiske og didaktiske overvejelser der ligger bag Game Incubator skriftliggjort og dermed blive mere tilgængelige for alle interessenter.